
Grozījumi Civilprocesa likumā
Izdarīt Civilprocesa likumā (Latvijas Republikas Saeimas un Ministru Kabineta Ziņotājs, 1998, 23. nr.; 2001, 15. nr.; 2002, 24. nr.; 2003, 15. nr.; 2004, 6., 10., 14., 20. nr.; 2005, 7., 14. nr.; 2006, 1., 13., 20., 24. nr.; 2007, 3., 24. nr.; 2008, 13. nr.; 2009, 2., 6., 14. nr.; Latvijas Vēstnesis, 2009, 205. nr.; 2010, 166., 183., 206. nr.; 2011, 16., 95., 132., 148. nr.; 2012, 50., 100., 190., 197. nr.; 2013, 87., 112., 188. nr.; 2014, 2., 41., 63., 108., 194., 228. nr.; 2015, 42., 91., 118., 227., 251. nr.; 2016, 31., 123., 241., 249. nr.; 2017, 117., 132., 216., 259. nr.; 2018, 53., 119., 225. nr.; 2019, 52. nr.; 2020, 199., 213., 243. nr.; 2021, 22., 65.A, 121.B, 227., 239.A, 248.B nr.; 2022, 120., 128. nr.; 2023, 62., 190., 203. nr.; 2024, 119., 128.A nr.) šādus grozījumus:
1. Izslēgt 230.1 panta pirmās daļas 2. punktu.
2. 406.1 panta otrajā daļā:
izteikt 2. punktu šādā redakcijā:
"ja parādniekam nav deklarētās dzīvesvietas";
izteikt 3. punktu šādā redakcijā:
"ja parādnieka deklarētā dzīvesvieta vai juridiskā adrese nav Latvijas Republikā".
3. 406.3 pantā:
izteikt otrās daļas 3. punktu šādā redakcijā:
"parādnieka vārds, uzvārds, personas kods; juridiskajai personai — tās nosaukums un reģistrācijas numurs";
 
papildināt otro daļu ar 9.1 punktu šādā redakcijā:
"91) apliecinājums, ka iepriekš par pieteikumu starp tām pašām pusēm, par to pašu priekšmetu un uz tā paša pamata nav pieņemts lēmums par tiesvedības izbeigšanu saistības piespiedu izpildīšanai brīdinājuma kārtībā sakarā ar parādnieka iebildumiem";
izteikt trešo daļu šādā redakcijā:
"Iesniedzot pieteikumu, valsts nodevas maksājums veicams tiešsaistes sistēmā.";
izslēgt ceturtajā daļā otro un trešo teikumu;
izteikt piekto daļu šādā redakcijā:
"(5) Samaksātā valsts nodeva tiek ieskaitīta, ja prasību ceļ prasības tiesvedības kārtībā."
4. 406.5 pantā:
izteikt pirmo daļu šādā redakcijā:
"(1) Brīdinājums noformējams, izmantojot tiešsaistes sistēmā pieejamo tiešsaistes formu.";
 
aizstāt otrās daļas 5. un 6. punktā skaitli "14" ar skaitli "30".
 
5. Izslēgt 406.6 panta pirmajā daļā vārdus "kas noformēta atbilstoši Ministru kabineta apstiprinātajam paraugam ".
6. 406.7 pantā:
izteikt pirmo daļu šādā redakcijā:
"(1) Parādnieka atbilde noformējama atbilstoši tiešsaistes sistēmā pieejamai tiešsaistes formai. Parādnieks atbildi var sniegt tiešsaistes sistēmā — šādā gadījumā parādnieks piekritis saziņai ar tiesu izmantot tiešsaistes sistēmu.";
 
izteikt piekto daļu šādā redakcijā:
"(5) Ja parādnieks atzīst pieteikumu kādā tā daļā, atzītajā daļā tiek pieņemts lēmums atbilstoši šā likuma 406.9 panta prasībām, bet pārējā daļā tiesvedība izbeidzama."
 
7. 406.9 pantā:
izteikt pirmo daļu šādā redakcijā:
"(1) Ja brīdinājumā noteiktajā termiņā parādnieks nav iesniedzis iebildumus, septiņu dienu laikā no iebildumu termiņa izbeigšanās dienas tiešsaistes sistēmā, pamatojoties tikai uz automātisku datu apstrādi tiek pieņemts lēmums par pieteikumā norādītās maksājumu saistības piespiedu izpildi un tiesas izdevumu piedziņu. Lēmumu apliecina ar kvalificētu elektronisko zīmogu Eiropas Parlamenta un Padomes regulas Nr. 910/2014 3. panta 27. punkta izpratnē. Lēmums ir saistošs bez paraksta. Lēmumu triju dienu laikā nosūta parādniekam. Lēmumu paziņo pieteicējam.";
izslēgt otrajā daļā vārdu "tiesneša";
papildināt ar trešo daļu šādā redakcijā:
"(3) Tiesa pēc savas iniciatīvas vai lietas dalībnieka pieteikuma var labot kļūdu lēmumā par saistību piespiedu izpildi šā likuma 200. panta pirmajā un otrajā daļā noteiktajā kārtībā."
8. 540. pantā:
izslēgt 4. punktā vārdus "saistību piespiedu izpildīšanu brīdinājuma kārtībā ";
papildināt ar 4.1 punktu šādā redakcijā:
"41) lēmumi par saistību piespiedu izpildīšanu brīdinājuma kārtībā;"
9. Papildināt pārejas noteikumus ar 186. punktu šādā redakcijā:
"Pieteikumiem par saistības piespiedu izpildīšanu brīdinājuma kārtībā, kas iesniegti līdz grozījumu 230.1, 406.1, 406.5,406.6, 406.7, 406.8, 406.9 pantā spēkā stāšanās dienai, piemēro tās šā likuma normas, kas bija spēkā pieteikuma iesniegšanas brīdī."

